যুদ্ধোত্তর  নাগাসাকি ধীরে ধীরে ফিরে এসেছে স্বাভাবিক অবস্থায়। আবারও ফিরে পেয়েছে উন্নয়ন ও কর্ম স্পৃহা। কিন্তু নাগাসাকির মানুষ কখনো সেই নির্মম আর নিষ্ঠুরতার কথা ভূলতে পারবে না। ১২শ শতাব্দির একটি গ্রাম, ১৫শ শতাব্দির ব্যবসা-বন্দর ধ্বংস হয়ে যাওয়ার পরও ফিরে দাঁড়িয়েছে নাগাসাকি। নাগাসকি এখন জাহাজ নির্মাণ শিল্পে জাপানের একটি উল্লেখযোগ্য স্থান। মৎস শিকার ও ব্যবসার ক্ষেত্রেও শহরটি বেশ বিখ্যাত। ১৬৪১ থেকে ১৮৫৯ পর্যন্ত এটি ছিলো জাপানের একমাত্র বন্দর। সেটি ছিলো বিদেশি বণিকদের ব্যবসা-বাণিজ্যের একমাত্র প্রবেশ পথ। এখন নাগাসাকি একটি পর্যটন  স্পট হিসেবে বিশেষ ভাবে প্রাধাণ্য পায়। জানা যায়, সেখানে বর্তমানে প্রতি বছর প্রায় ৫০ লাখ পর্যটকের আগমন ঘটে। দেশী-বিদেশী পর্যটকেরা খুবই আগ্রহ নিয়ে নাগাসাকি ভ্রমণ করেন। পরিদর্শন করেন পারমানবিক বোমা বর্ষণের স্মৃতি চিহ্ন গুলো। যেখানে হয়তো এখনো শোনা যায়, মানুষের নিঃশব্দ কান্নার প্রতিধ্বনি!